Цікава было вывучаць экалагічны стан гарадскога парку, праводзіць арніталагічныя даследаванні. Школьнікі з захапленнем маніторылі ступені забруджвання паветра, ладзілі комплексныя назіранні “Сезонныя змены ў прыродзе”, пабывалі з настаўнікам геаграфіі А.Л.Алесіёнкам на метэастанцыі. Самыя маленькія ўдзельнікі восеньскага падарожжа рабілі з прыроднага матэрыялу калектыўнае пано “Восень, чараўніца восень”, удзельнічалі ў канцэртнай праграме “Восень залатая”, віктарыне “Сезонныя змены ў жыцці жывёл і птушак”, квэст-гульні “Лістапад у Навагрудку”. Сумаваць не было калі: захапілі віртуальная экскурсія “У свеце жывёл”, фотарэпартаж “Як прырода Навагрудчыны рыхтуецца да зімы”, дыскатэка “Лісце жоўтае над горадам круціцца”.